**ՈՐՈՇՈՒՄ**

**Կատարողական վարույթը կասեցնելու մասին**

**15.06.2020թ. ք.Երևան**

Հարկադիր կատարումն ապահովող ծառայության Երևան քաղաքի Արաբկիր և Քանաքեռ-Զեյթուն բաժնի ավագ հարկադիր կատարող, արդարադատության մայոր Էդգար Ղազարյանս ուսումնասիրելով 15.06.2020թ. վերսկսված թիվ 04321292 կատարողական վարույթի նյութերը.

**ՊԱՐԶԵՑԻ**

Երևան քաղաքի ընդհանուր իրավասության դատարանի կողմից 21.03.2019թ. տրված թիվ ԵԴ/10993/02/18 կատարողական թերթի համաձայն պետք է՝ պատասխանող <<ՈՒնիվերսամ Ավան>> ՍՊԸ-ից հօգուտ <<ՀՍՌ Ֆարինա>> ՍՊԸ-ի բռնագանձել 6.752.942,6 ՀՀ դրամ և վճռով հաշվեգրվելիք տոկոսագումարները՝ համապատասխան ժամանակահատվածների համար։

Երևան քաղաքի Արաբկիր և Քանաքեռ – Զեյթուն վարչական շրջանների ընդհանուր իրավասության դատարանի կողմից տրված թիվ ԵԱՔԴ/4356/02/15 կատարողական թերթի համաձայն պետք է՝ պատասխանող <<ՈՒնիվերսամ Ավան>> ՍՊԸ-ից հօգուտ <<Ամերիաբանկ>> ՓԲԸ-ի բռնագանձել 1.003.287.975 ՀՀ դրամ և վճռով հաշվեգրվելիք տոկոսագումարներ։

Երևան քաղաքի Արաբկիր և Քանաքեռ – Զեյթուն վարչական շրջանների ընդհանուր իրավասության դատարանի կողմից տրված թիվ ԵԱՔԴ/0070/02/15 կատարողական թերթի համաձայն պետք է՝ <<ՈՒնիվերսամ Ավան>> ՍՊԸ-ից հօգուտ ՀՀ պետական բյուջեի բռնագանձել 34.402 ԱՄՆ դոլար, 10.000 ՀՀ դրամ և վճռով հաշվեգրվելիք տոկոսագումարները։

<<Դատական ակտերի հարկադիր կատարման մասին>> ՀՀ օրենքի 67-րդ հոդվածի համաձայն պարտապանից պետք է բռնագանձել բռնագանձվող գումարների 5 տոկոսը՝ որպես կատարողական գործողությունների կատարման ծախսի գումար։

Կատարողական գործողությունների ընթացքում պարտապան <<ՈՒնիվերսամ Ավան>> ՍՊԸ-ի անվամբ գույք և դրամական միջոցներ չեն հայտնաբերվել:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ, 28.1-րդ, 67-րդ հոդվածներով և 37-րդ հոդվածի 8-րդ կետով՝

**ՈՐՈՇԵՑԻ**

Կասեցնել՝ 15.06.2020թ. վերսկսված թիվ 04321292 կատարողական վարույթը՝ 60-օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել **www. azdarar. am** ինտերնետային կայքում.

Որոշման պատճենը ուղարկել կողմերին:

Որոշումը կարող է բողոքարկվել ՀՀ Վարչական դատարան կամ վերադասության կարգով՝ որոշումը ստանալու օրվանից երկամսյա ժամկետում:

**Ավագ հարկադիր կատարող,**

**արդարադատության մայոր Է․Ղազարյան**